**Mary Peltola** (o.s. jupikiksi **Akalleq**; s. 31. elokuuta 1973 Anchorage, Alaska, Yhdysvallat) on yhdysvaltalainen demokraattipoliitikko. Hän on Yhdysvaltain kongressissa ensimmäinen Alaskaa edustava nainen ja ensimmäinen Alaskan alkuperäiskansoihin kuuluva. Peltola edustaa demokraattista puoluetta.

Tausta ja yksityiselämä
-----------------------

Peltola syntyi vuonna 1973 Anchoragessa. Hänen äitinsä kuuluu Alaskan jupikeihin, joka on inuitien ohella toinen eskimokansoista. Jupikeskimot ovat historiallisesti eläneet sekä Alaskassa että Beringinsalmen toisella puolella Venäjällä. Peltolan isän oli ammattikalastajana, jonka mukana Mary oli jo 6-vuotiaasta lähtien. Opiskeluaikoinaan Peltola myös jatkoi työskentelyä kalastuksen parissa osavaltion kalastus- ja metsästysvirastossa teknikkona.

Vuonna 1995 Peltola valittiin Miss Amerikan intiaanien kansalliskongressiksi.

Peltolan suomalainen sukunimi tulee hänen menehtyneeltä aviomieheltään Gene Peltolalta, joka oli kotoisin Nebraskan osavaltiosta. Gene Peltola toimi muun muassa Alaskan intiaaniasioiden viraston johtajana ja kuoli lento-onnettomuudessa vuonna 2023. Mary Peltolalla on neljä lasta aiemmista avioliitoistaan.

Uskonnolliselta vakaumukseltaan Peltola on ortodoksi.

Poliittinen ura
---------------

Ollessaan 22-vuotias Peltola aloitti harjoittelijana Alaskan lainsäädäntöelimessä. Samana vuonna hän myös asettui ehdolle vaaleissa, muttei tullut valituksi.

Peltola oli osavaltioparlamentin jäsen vuosina 1999–2009, ja hän on toiminut pitkään osavaltiolle tärkeän kalastuselinkeinon johtotehtävissä alkuperäisasukkaiden heimokomissiossa.

Vuoden 2022 erikoisvaaleissa, jotka järjestettiin Don Youngin kuoltua kesken kauden, Peltola voitti vastaehdokkaansa Sarah Palinin. Marraskuussa 2022 pidettiin välivaalit, jossa Peltola puolusti paikkaansa. Hän voitti Palinin uudelleen saatuaan 55 % äänistä kolmannella kierroksella.

Peltola on myös kuvaillut toimivansa kalakantojen puolesta. Hän haluaa tukea luonnonvaraisten lohikantojen elinvoimaisuutta ja kestävää kalastusta, millä puolestaan vastustettaisiin kasvatettujen lohien käyttöä. Alaskassa viljellyistä lohista käytetään nimitystä *Frankenfish*. Myös Peltolan edeltäjä, Young katsoi toimivansa kalakantojen puolesta. Kalastus on Alaskassa ei vain kulttuurin kannalta tärkeä asia, vaan myös tärkeä elinkeino.

Lähteet
-------

1. ↑  Written Testimony of Mary Sattler Peltola Executive Director, Kuskokwim River Inter-Tribal Fish Commission *naturalresources.house.gov*.  Arkistoitu 25.7.2022. Viitattu 1.9.2022.
2. ↑  100 Years of Alaska's Legislature *akleg.gov*. Viitattu 1.9.2022.
3. 1 2  Alaskan kongressiedustajaksi valittiin ensi kertaa alkuperäiskansan edustaja – Mary Peltola voitti Sarah Palinin "hellittämättömän positiivisella" kampanjallaan *Yle Uutiset*.  1.9.2022. Viitattu 7.2.2023.
4. ↑  Mary Peltola set to make history as the first Alaska Native in Congress *CNN*.  31.8.2022. Viitattu 1.9.2022. (englanniksi)
5. 1 2 3  My Story *Mary Peltola For Alaska*. Viitattu 7.2.2023. (englanniksi)
6. 1 2 3  Mary Peltola nappasi yllätysvoiton Sarah Palinista ja nousee Yhdysvaltain kongressiin *Ilta-Sanomat*.  1.9.2022. Viitattu 1.9.2022.
7. ↑  Biography *U.S. Representative Mary Sattler Peltola*.  2023. Viitattu 7.2.2023. (englanniksi)
8. ↑  Pageant Winner Acts as Ambassador for Natives (s. 11) *Daily Sitka Sentinel*.  22.11.1995. Viitattu 7.2.2023. (englanniksi)
9. ↑  Rep. Mary Peltola's husband dies after plane crash in Alaska – Anchorage Daily News (englanniksi)
10. 1 2  How a Democrat Won a State With Just 12% Dem Voters *The Daily Beast*.  22.10.2022. Viitattu 7.2.2023. (englanniksi)
11. ↑  Mary Peltola *Ballotpedia*. Viitattu 7.2.2023. (englanniksi)

Aiheesta muualla
----------------

* Kuvia tai muita tiedostoja aiheesta **Mary Peltola** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* US Congress

 |

 |